Gujin Tushu Jicheng, Volume 019 (1700-1725).djvu/89

以2024年7月6日从维基文库导出

此页尚未校对

欽定古今圖書集成曆象彙編歲功典

第五十一卷目錄

端午部彙考

後漢書〈禮儀志〉

風俗通義〈五綵絲　葅龜角黍〉

續齊諧記〈五花絲粽〉

齊民要術〈五日合藥〉

荊楚歲時記〈五日事考〉

遼史〈禮志〉

金史〈禮志〉

武陵競渡略〈競渡考〉

農政全書〈農事占候〉

遵生八牋〈端午事宜　五日事忌　五日修養法〉

本草綱目〈端午日合諸藥〉

事物原始〈端陽　艾人　線符　遺扇〉

酌中志略〈宮中端午〉

直隸志書〈宛平縣　良鄉縣　通州　文安縣　遵化州　平谷縣　永平府　灤

州　河間府　冀州　趙州〉

山東志書〈鄒平縣　諸城縣　登州府〉

山西志書〈解州　隰州　潞安府〉

河南志書〈固始縣〉

陝西志書〈興安州　平涼府〉

江南志書〈江寧縣　吳縣　嘉定縣　松江府　武進縣　清河縣　揚州府　如

皋縣　懷寧縣　太湖縣　巢縣〉

浙江志書〈杭州府　海寧縣　諸暨縣　天台縣　桐廬縣〉

江西志書〈建昌府　金谿縣　新昌縣〉

湖廣志書〈德安府　雲夢縣　應山縣　黃岡縣　江陵縣　攸縣　岳州府　酃

縣　祁陽縣〉

福建志書〈福州府　建陽縣　上杭縣　仙遊縣　邵武府　詔安縣〉

廣東志書〈從化縣　南雄府　新興縣　石城縣　瓊州府　儋州〉

歲功典第五十一卷

端午部彙考

《後漢書》

禮儀志

五月五日朱索五色印，為門戶，飾以難止惡氣。

《風俗通義》

五綵絲

五月五日，以五綵絲繫臂，辟兵及鬼，令人不病瘟。

葅龜角黍

先節一日，以菰葉裹黏米栗棗，以灰汁煮令熟。節日 又煮肥龜，令極熟，去骨加鹽豉麻蓼，名曰「葅龜。」黏米 一名粽，一名角黍，蓋取陰陽包裹之象也。龜甲表肉 裡，陽外陰內之形，所以贊時也。

《續齊諧記》

五花絲粽

屈原五月五日投汨羅水，楚人哀之，至此日以竹筒 子貯米，投水以祭之。漢建武中，長沙區曲忽見一士 人，自云三閭大夫。謂曲曰：「聞君當見祭，甚善。常年為 蛟龍所竊，今若有惠，當以楝葉塞其上，以綵絲纏之。 此二物蛟龍所憚。」曲依其言。今五月五日作粽，并帶 楝葉五花絲，遺風也。

《齊民要術》

五日合藥

五月五日，合止痢黃連丸、霍亂丸。採葸耳。取蟾蜍及 東行螻蛄。

〈注〉葸耳蟾蜍，可合血疽瘡藥。螻蛄有刺治去刺療產婦難生衣不出。

《荊楚歲時記》

五日事考

五月五日，四民並蹋百草，又有「𩰚百草」之戲。採艾以 為人，懸門戶上，以禳毒氣。

按：宗測，字文度，嘗以五月五日雞未鳴時採艾，見似人處，攬而取之，用灸有驗。《師曠占》曰：「歲多病則艾先生。」

是日，競渡採雜藥。

按五月五日競渡，俗為屈原投汨羅日傷其死，故並命舟楫以拯之。舸舟取其輕利，謂之飛鳧。一自以為水軍，一自以為水馬，州將及土人悉臨水而觀之。邯鄲淳《曹娥碑》云：「五月五日時迎伍君，逆濤而上，為水所淹。」 斯又東吳之俗，事在子胥，不關屈平也。《越地傳》云：「起於越王勾踐」 ，不可詳矣。是日競採雜藥。《夏小正》：此月蓄藥，以蠲除毒氣。

以五綵絲繫臂。名曰「辟兵。」令人不病瘟。又有條達等 織組雜物。以相贈遺。

按：仲夏繭始出，婦人染練，咸有作務。日月星辰，鳥

About this digital edition

This e-book comes from the online library Wikisource[1]. This multilingual digital library, built by volunteers, is committed to developing a free accessible collection of publications of every kind: novels, poems, magazines, letters...

We distribute our books for free, starting from works not copyrighted or published under a free license. You are free to use our e-books for any purpose (including commercial exploitation), under the terms of the Creative Commons Attribution-ShareAlike 3.0 Unported[2] license or, at your choice, those of the GNU FDL[3].

Wikisource is constantly looking for new members. During the realization of this book, it's possible that we made some errors. You can report them at this page[4].

The following users contributed to this book:

1. ↑ https://wikisource.org

2. ↑ https://www.creativecommons.org/licenses/by-sa/3.0

3. ↑ https://www.gnu.org/copyleft/fdl.html

4. ↑ https://wikisource.org/wiki/Wikisource:Scriptorium

Table of Contents

封面

Gujin Tushu Jicheng, Volume 019 (1700-1725).djvu/89

关于